stanford-oval/wikipedia huggingface dataset:
โรงเรียนราชินี
ชีวิตภายในรั้วโรงเรียน > นักเรียนผู้ดี

ระดับชั้นอนุบาล ครูประจำชั้นจะมอบดาวเด็กดีซึ่งมีเจ็ดสีและเจ็ดความหมายให้กับนักเรียนที่มีคุณสมบัติ
ดาวสีแดง เป็นนักเรียนที่มีคุณธรรม จริยธรรม และค่านิยมที่พึงประสงค์
ดาวสีเหลือง เป็นนักเรียนที่มีความสามารถคิดรวบยอด คิดแก้ปัญหา และคิดริเริ่มสร้างสรรค์
ดาวสีชมพู เป็นนักเรียนที่มีความสนใจใฝ่รู้ รักการอ่าน และพัฒนาตนเองอย่างต่อเนื่อง
ดาวสีเขียว เป็นนักเรียนที่มีสุขนิสัย สุขภาพกาย และสุขภาพจิตที่ดี
ดาวสีแสด เป็นนักเรียนที่มีความรู้ และทักษะพื้นฐานตามพัฒนาการทุกด้าน
ดาวสีฟ้า เป็นนักเรียนที่มีความสามารถทำงานจนสำเร็จ ทำงานร่วมกับผู้อื่นได้
ดาวสีม่วง เป็นนักเรียนที่มีสุนทรียภาพ และลักษณะนิสัยด้านศิลปะ ดนตรี และ การเคลื่อนไหว
ระดับชั้นประถมศึกษา ขึ้นไปจะมีการเลือกโดยเพื่อนนักเรียนและคุณครูถึงนักเรียนที่มีคุณสมบัติตามหัวข้อ เช่น ตรงต่อเวลา อยู่อย่างพอเพียง ประหยัด มีจิตสาธารณะ มีสัมมาคารวะ จะมีการมอบเกียรติบัตรกุหลาบแดงให้กับนักเรียนที่มีความประพฤติดี สองคนต่อห้องทุก ๆ ปี โดยสังเกตจากความดีที่ได้บันทึกลงในสมุดความดีเป็นสำคัญ
ชีวิตภายในรั้วโรงเรียน > ยุวกาชาด

โรงเรียนราชินีเป็นโรงเรียนแรกที่ได้จัดการเรียนการสอนวิชายุวกาชาดขึ้น และดำรงมาจนถึงทุกวันนี้ โดยจะเรียนในระดับชั้นประถมศึกษาปีที่ 1 ถึงมัธยมศึกษาปีที่ 3 แต่จะมีการสวมเครื่องแบบเมื่อชั้นประถมศึกษาปีที่ 3 เป็นต้นไป และจะมีการจัดค่าย (จัดครั้งแรกชั้นประถมศึกษาปีที่ 3 ต่อไปก็จะเป็น ชั้นประถมศึกษาปีที่ 6 ชั้นมัธยมศึกษาปีที่ 3) ซึ่งจะมีการจัดค่ายที่ "ค่ายสุทธสิริโสภา" ตั้งอยู่ที่เขาใหญ่ จังหวัดนครราชสีมา
อาคาร > ตึกสุนันทาลัย

ตึกสุนันทาลัย เป็นอาคารก่ออิฐฉาบปูน 2 ชั้น ทาสีขาว ลักษณะสถาปัตยกรรมแบบ Neo Classic  ด้านหน้ามีมุขเป็นรูปมงกุฎยื่นออกมา ประดับด้วยลวดลายปูนปั้น ส่วนยอดประดับด้วยปูนปั้นเป็นรูปตราแผ่นดินสมัยรัชกาลที่ 5 มีประตูใหญ่ ออกมาสู่มุขที่เป็นเฉลียงรูปโค้ง ซุ้มประตูทำเป็นรูปโค้งรองรับด้วยเสาโครินเธียน ประดับด้วยตุ๊กตาปั้นตั้งอยู่ในช่อง ส่วนยอดอาคารมีหลังคาโดม ซึ่งต่อมาสูญหายไป สันนิษฐานว่าถูกรื้อไประหว่างการบูรณะอาคาร
ผังตึกสุนันทาลัยเป็นสี่เหลี่ยมผืนผ้า ขนานไปกับแม่น้ำเจ้าพระยา โดยด้านหน้าหันออกสู่แม่น้ำ ส่วนด้านหลังหันออกสู่ถนนมหาราช มีมุขยื่นออกมา จึงดูคล้ายรูปกากบาท  ทางขึ้นชั้นบนอยู่ภายนอกอาคาร  อยู่ตรงกับทางเดินด้านหน้า โครงสร้างเป็นกำแพงรับน้ำหนัก หลังคาทรงปั้นหยา มุงกระเบื้องไม่มีกันสาด มีทางเดินโดยรอบทำหน้าที่เป็นกันสาด ในตัวทางเดินด้านหน้ามีผนังเจาะโค้งรูปครึ่งวงกลม มีช่องแสงรูปครึ่งวงกลมเหนือประตูภายใน ประดับด้วยกระจกสีลวดลายงดงาม
ตึกสุนันทาลัย เป็นอาคารที่พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างขึ้นเป็นอนุสรณ์สถาน แสดงความอาลัยรักถึงพระมเหสี สมเด็จพระนางเจ้าสุนันทากุมารีรัตน์ พระบรมราชเทวี ซึ่งเสด็จทิวงคตด้วยอุบัติเหตุเรือพระที่นั่งล่ม เมื่อ พ.ศ. 2423 ต่อมาได้พระราชทานให้เป็นที่ตั้งโรงเรียนสตรีสุนันทาลัย เป็นโรงเรียนสตรีแห่งแรกในประเทศไทย เป็นที่ตั้งของโรงเรียนสวนกุหลาบอังกฤษสุนันทาลัย และเป็นที่ตั้งของโรงเรียนราชินีในเวลาต่อมา
ตึกสุนันทาลัย ได้รับรางวัลอาคารอนุรักษ์ดีเด่นจากสมาคมสถาปนิกสยาม ประจำปี พ.ศ. 2525
เมื่อวันพฤหัสบดีที่ 25 สิงหาคม พ.ศ. 2548 เกิดเหตุเพลงไหม้ชั้นบนของตึกสุนันทาลัย โครงหลังคาและฝ้าเพดานชั้นสองซึ่งเป็นไม้เสียหายทั้งหมด เนื่องจากความสะเพร่าของผู้รับเหมาซ่อมแซมอาคาร  ราชินีมูลนิธิ ซึ่งเป็นผู้ดูแลอาคาร ได้มีมติที่จะบูรณะตึกสุนันทาลัยให้มีลักษณะใกล้เคียงกับอาคารเดิมตั้งแต่แรกสร้าง โดยการเสริมความแข็งแรงของอาคารเดิม และก่อสร้างหลังคาโดม และดวงโคมบนยอดตึก รวมถึงบันไดโค้งจากด้านข้างของหน้ามุขทอดตัวลงสู่ด้านหน้า สร้างด้วยหินอ่อน ตามแบบดั้งเดิม นอกจากนี้ยังมีการยกตัวอาคารที่ทรุดไปตามกาลเวลาขึ้นอีก 1.5 เมตร ปัจจุบัน ชั้นล่างได้ใช้เป็นสถานที่เรียนดนตรีไทย ด้านปี่พาทย์ ชั้นชนใช้ประกอบพิธีและใช้เรียนเครื่องสาย
อาคาร > อาคารพิจิตรจิราภา

เป็นตึกเรียนของนักเรียนอนุบาล ห้องเรียนดนตรีสากล ห้องพยาบาล และห้องนาฏศิลป์
อาคาร > อาคารเสาวภาผ่องศรี

เป็นตึกนักเรียนประถม
อาคาร > อาคารสุทธสิริโสภา

เป็นตึกนักเรียนมัธยม
อาคาร > อาคารห้องครัวมาลี

ห้องครัวมาลีมีอยู่ 4 ห้อง เป็นสถานเรียนการประกอบอาหาร
อาคาร > อาคารเรือนเสถียร

เป็นสถานที่เรียนศิลปะของนักเรียนมัธยมศึกษาและการสอนเสริมในตอนเย็น
แหล่งข้อมูลอื่น > เว็บไซต์

แผนที่และภาพถ่ายทางอากาศของ โรงเรียนราชินี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′33″N 100°29′38″E﻿ / ﻿13.742538°N 100.494003°E﻿ / 13.742538; 100.494003
หาในเว็บรร.ไง
โรงเรียนราชินี
วอลเลย์บอลหญิงซูแปร์โกปปาอีตาเลียนา

| --- | --- |

กีฬา: วอลเลย์บอล
ก่อตั้ง: ค.ศ. 1996
ประเทศ:  อิตาลี
ทวีป:  ยุโรป
ทีมชนะเลิศปัจจุบัน: อีโมโกวอลเลย์โกเนกลียาโน (8 สมัย)
ทีมชนะเลิศสูงสุด: อีโมโกวอลเลย์โกเนกลียาโน (8 สมัย)
เว็บไซต์: เว็บไซต์ทางการ
วอลเลย์บอลหญิงซูแปร์โกปปาอีตาเลียนา (อิตาลี: Supercoppa italiana) หรือ อิตาเลียนซูเปอร์คัพ (อังกฤษ: Italian Super Cup) เป็นการแข่งขันวอลเลย์บอลประจำปีของสโมสรวอลเลย์บอลในประเทศอิตาลี โดยเป็นการพบกันระหว่างทีมชนะเลิศเซเรียอา1กับทีมชนะเลิศโกปปาอีตาเลีย ซึ่งจะทำการแข่งขันเพียงนัดเดียว ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศเซเรียอา1จะได้สิทธิ์เข้าร่วมแข่งขันแทน การแข่งขันอยู่ภายใต้การดูแลของเลกาปัลลาโวโลเซเรียอาเฟมมีนีเล (Lega Pallavolo Serie A femminile) ร่วมกับสหพันธ์วอลเลย์บอลอิตาลี (Federazione Italiana Pallavolo, FIPAV)
ซูแปร์โกปปาอีตาเลียนาจัดการแข่งขันขึ้นครั้งแรกใน ค.ศ. 1996 สโมสรที่ประสบความสำเร็จมากที่สุดคืออีโมโกวอลเลย์โกเนกลียาโน ซึ่งชนะเลิศ 7 สมัย
ทำเนียบผู้ชนะเลิศ

| ฤดูกาล | ชนะเลิศ | คะแนน | รองชนะเลิศ |
| --- | --- | --- | --- |
| 1996 | ฟอปปาเปเดรตตีแบร์กาโม | 3–2 (5–15, 15–10, 15–9, 8–15, 15–11) | อันเตซิสโมเดนา |
| 1997 | ฟอปปาเปเดรตตีแบร์กาโม | 3–0 (15–8, 15–8, 15–8) | อันเตซิสโมเดนา |
| 1998 | ฟอปปาเปเดรตตีแบร์กาโม | 3–2 (15–12, 11–15, 3–15, 16–14, 15–12) | แซร์มาจีกาเรจโจเอมีเลีย |
| 1999 | ฟอปปาเปเดรตตีแบร์กาโม | 3–0 (25–19, 25–22, 25–19) | เดสปาร์เปรูจา |
| 2000 | วีร์ตุสเรจโจกาลาเบรีย | 3–2 (25–22, 21–25, 16–25, 25–20, 15–12) | เอดีซันโมเดนา |
| 2001 | เมโตโดมีเนตตีวีเชนซา | 3–1 (23–25, 25–20, 25–23, 25–19) | ฟอปปาเปเดรตตีแบร์กาโม |
| 2002 | วอลเลย์โมเดนา | 3–0 (25–18, 25–20, 26–24) | ฟอปปาเปเดรตตีแบร์กาโม |
| 2003 | อาซิสเตลโนวารา | 3–0 (25–22, 25–16, 25–19) | เดสปาร์ซีรีโอเปรูจา |
| 2004 | ฟอปปาเปเดรตตีแบร์กาโม | 3–0 (25-18, 25-11, 25-20) | เดสปาร์เปรูจา |
| 2005 | ซันต์'ออร์โซลาอาซิสเตลโนวารา | 3–2 (27-25, 26-24, 20-25, 23-25, 15-6) | ราดีโอ 105 ฟอปปาเปเดรตตีแบร์กาโม |
| 2006 | สกาโวลีนี เปซาโร | 3–0  (25-19, 25-23, 25-22) | ซันต์'ออร์โซลาอาซิสเตลโนวารา |
| 2007 | เดสปาร์เปรูจา | 3–0  (25-21, 25-21, 25-14) | มอนเตสเกียโวบันกามาร์เชเยซี |
| 2008 | สกาโวลีนี เปซาโร | 3 – 1  (27-25, 25-17, 19-25, 25-18) | ฟอปปาเปเดรตตีแบร์กาโม |
| 2009 | สกาโวลีนี เปซาโร | 3 – 2  (25-19, 18-25, 25-21, 23-25, 15-13) | อาซิสเตลโนวารา |
| 2010 | สกาโวลีนี เปซาโร | 3 – 0  (25-20, 25-20, 25-19) | เมก-การ์นากี วิลลากอร์เตเซ |
| 2012 | ยามาไมบุสโตอาร์ซีซีโอ | 3 – 2 (20-25, 25-21, 21-25, 25-21, 15-12) | เมก-การ์นากี วิลลากอร์เตเซ |
| 2013 | เรเบกกีนอร์ดเมกกานีกาปิอาเซนซา | 3 – 0 (25-22, 25-10, 25-10) | อีโมโกวอลเลย์โกเนกลียาโน |
| 2014 | เรเบกกีนอร์ดเมกกานีกาปิอาเซนซา | 3 – 2 (15-25, 25-16, 25-27, 25-19, 15-11) | ยามาไมบุสโตอาร์ซีซีโอ |
| 2015 | โปมิกาซัลมัจโจเร | 3 – 2 (17-25, 25-22, 25-23, 20-25, 17-15) | อีกอร์กอร์กอนโซลาโนวารา |
| 2016 | อีโมโกวอลเลย์โกเนกลียาโน | 3 – 1 (22-25, 25-18, 25-22, 25-22) | ฟอปปาเปเดรตตีแบร์กาโม |
| 2017 | อีกอร์กอร์กอนโซลาโนวารา | 3 – 2 (25-19, 25-27, 22-25, 25-23, 16-14) | อีโมโกวอลเลย์โกเนกลียาโน |
| 2018 | อีโมโกวอลเลย์โกเนกลียาโน | 3 – 1 (25-21, 25-17, 17-25, 25-23) | อีกอร์กอร์กอนโซลาโนวารา |
| 2019 | อีโมโกวอลเลย์โกเนกลียาโน | 3 – 0 (25-20, 25-17, 25-21) | อีกอร์กอร์กอนโซลาโนวารา |
| 2020 | อีโมโกวอลเลย์โกเนกลียาโน | 3 – 0 (25-16 25-15 25-15) | ยามาไมบุสโตอาร์ซีซีโอ |
| 2021 | อีโมโกวอลเลย์โกเนกลียาโน | 3–1 (23-25, 29-27, 25-15, 26-24) | อีกอร์กอร์กอนโซลาโนวารา |
| 2022 | อีโมโกวอลเลย์โกเนกลียาโน | 3–1 (25-23, 17-25, 25-17, 25-17) | อีกอร์กอร์กอนโซลาโนวารา |
| 2023 | อีโมโกวอลเลย์โกเนกลียาโน | 3–1 (26-24, 21-25, 25-23, 25-20) | อลิอันซ์เวโรวอลเลย์มีลาโน |
| 2024 | อีโมโกวอลเลย์โกเนกลียาโน | 3–2 (20–25, 25–16, 21–25, 25–23, 15–11) | อลิอันซ์เวโรวอลเลย์มีลาโน |
ผู้ชนะเลิศแบ่งตามสโมสร

| ทีม | ครั้ง | ปีที่ชนะเลิศ |
| --- | --- | --- |
| อีโมโกวอลเลย์โกเนกลียาโน | 8 | 2016, 2018, 2019, 2020, 2021, 2022, 2023, 2024 |
| ฟอปปาเปเดรตตีแบร์กาโม | 6 | 1996, 1997, 1998, 1999, 2004, 2011 |
| สกาโวลีนี เปซาโร | 4 | 2006, 2008, 2009, 2010 |
| อาซิสเตลโนวารา | 2 | 2003, 2005 |
| เรเบกกีนอร์ดเมกกานีกาปิอาเซนซา | 2 | 2013, 2014 |
| วีร์ตุสเรจโจกาลาเบรีย | 1 | 2000 |
| เมโตโดมีเนตตีวีเชนซา | 1 | 2001 |
| วอลเลย์โมเดนา | 1 | 2002 |
| เดสปาร์เปรูจา | 1 | 2007 |
| ยามาไมบุสโตอาร์ซีซีโอ | 1 | 2012 |
| โปมิกาซัลมัจโจเร | 1 | 2015 |
| อีกอร์กอร์กอนโซลาโนวารา | 1 | 2017 |
แหล่งข้อมูลอื่น

เว็บไซต์ทางการ
วอลเลย์บอลชายซูแปร์โกปปาอีตาเลียนา

| --- | --- |

กีฬา: วอลเลย์บอล
ก่อตั้ง: ค.ศ. 1996
ประเทศ:  อิตาลี
ทวีป:  ยุโรป
ทีมชนะเลิศปัจจุบัน: อีตัส เตรนตีโน
ทีมชนะเลิศสูงสุด: ซิสเลย์เตรวีโซ (7 สมัย)
เว็บไซต์: เว็บไซต์ทางการ
วอลเลย์บอลชายซูแปร์โกปปาอีตาเลียนา (อิตาลี: Supercoppa italiana) หรือ อิตาเลียนซูเปอร์คัพ (อังกฤษ: Italian Super Cup) เป็นการแข่งขันวอลเลย์บอลประจำปีของสโมสรวอลเลย์บอลในประเทศอิตาลี การแข่งขันอยู่ภายใต้การดูแลของเลกาปัลลาโวโลเซเรียอา (Lega Pallavolo Serie A) ร่วมกับสหพันธ์วอลเลย์บอลอิตาลี (Federazione Italiana Pallavolo, FIPAV) โดยเป็นการพบกันระหว่างทีมชนะเลิศซูแปร์เลกากับทีมชนะเลิศโกปปาอีตาเลีย ซึ่งจะทำการแข่งขันเพียงนัดเดียว ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศซูแปร์เลกาจะได้สิทธิ์เข้าร่วมแข่งขันแทน ตั้งแต่ปี ค.ศ. 2016 มีสี่ทีมที่เข้าร่วมแข่งขันซึ่งมาจากสี่อันดับแรกจากซูแปร์เลกาฤดูกาลก่อนหน้า
ซูแปร์โกปปาอีตาเลียนาจัดการแข่งขันขึ้นครั้งแรกใน ค.ศ. 1996 สโมสรที่ประสบความสำเร็จมากที่สุดคือซิสเลย์เตรวีโซ ซึ่งชนะเลิศ 7 สมัย
ทำเนียบผู้ชนะเลิศ

| ฤดูกาล | ชนะเลิศ | คะแนน | รองชนะเลิศ |
| --- | --- | --- | --- |
| 1996 | อัลปีตูร์ ตราโก กูนีโอ | 3–1 (15–12, 15–7, 11–15, 15–11) | ซิสเลย์ เตรวีโซ |
| 1997 | กาซา โมเดนา อูนีบอน | 3–1 (7–15, 15–11, 15–8, 15–13) | อัลปีตูร์ ตราโก กูนีโอ |
| 1998 | ซิสเลย์ เตรวีโซ | 3–0 (15–6, 15–12, 15–12) | กาซา โมเดนา อูนีบอน |
| 1999 | ทีเอ็นที อัลปีตูร์ กูนีโอ | 3–1 (21–25, 19–25, 25–23, 19–25) | ซิสเลย์ เตรวีโซ |
| 2000 | ซิสเลย์ เตรวีโซ | 3–0 (25–22, 25–20, 25–20) | ฟอร์ด แปร์ อิล บัมบีโน เจซุ โรมา |
| 2001 | ซิสเลย์ เตรวีโซ | 3–0 (28–26, 25–23, 25–22) | ลูเบ บันกา มาร์เก มาเชราตา |
| 2002 | โนอีกอม เบร บันกา กูนีโอ | 3–0 (25–18, 25–20, 25–15) | เมตา เดย์โตนา โมเดนา |
| 2003 | ซิสเลย์ เตรวีโซ | 3–1 (25–18, 19–25, 25–11, 25–21) | ลูเบ บันกา มาร์เก มาเชราตา |
| 2004 | ซิสเลย์ เตรวีโซ | 3–0 (25–19, 27–25, 25–15) | เบร บันกา ลันนุตตี กูนีโอ |
| 2005 | ซิสเลย์ เตรวีโซ | 3–0 (25–17, 25–23, 27–25) | ตอนโน กัลลีโป วีโบวาเลนเตีย |
| 2006 | ลูเบ บันกา มาร์เก มาเชราตา | 3–1 (18–25, 25–21, 25–18, 25–21) | เบร บันกา ลันนุตตี กูนีโอ |
| 2007 | ซิสเลย์ เตรวีโซ | 3–0 (25–19, 25–19, 25–21) | เอมเม. โรมาวอลเลย์ |
| 2008 | ลูเบ บันกา มาร์เก มาเชราตา | 3–0 (36–34, 25–19, 25–19) | อีตัส ดีอาเตก เตรนตีโน |
| 2009 | กอปรัตลันดีเดปีอาเชนซา | 3–2 (25–19, 24–26, 20–25, 25–20, 20–18) | ลูเบ บันกา มาร์เก มาเชราตา |
| 2010 | เบร บันกา ลันนุตตี กูนีโอ | 3–0 (25–20, 25–23, 25–22) | อีตัส ดีอาเตก เตรนตีโน |
| 2011 | อีตัส ดีอาเตก เตรนตีโน | 3–1 (25–22, 25–20, 18–25, 25–20) | เบร บันกา ลันนุตตี กูนีโอ |
| 2012 | กูชีเน ลูเบ บันกา มาร์เก มาเชราตา | 3–2 (25–23, 19–25, 28–26, 20–25, 15–11) | อีตัส ดีอาเตก เตรนตีโน |
| 2013 | ดีอาเตก เตรนตีโน | 3–0 (25–23, 25–23, 25–21) | กูชีเน ลูเบ บันกา มาร์เก มาเชราตา |
| 2014 | กูชีเน ลูเบ บันกา มาร์เก มาเชราตา | 3–2 (25–23, 25–15, 26–24, 20–25, 18–25, 15–12) | กอปรา ปีอาเชนซา |
| 2015 | ดีเอชแอล โมเดนา | 3–2 (37–35, 23–25, 23–25, 25–23, 11–15) | ดีอาเตก เตรนตีโน |
| 2016 | อาซีมุต โมเดนา | 3–2 (25–22, 19–25, 25–22, 24–26, 17–15) | ซีร์ซาฟาตี โกนัด เปรูจา |
| 2017 | ซีร์ซาฟาตี โกนัด เปรูจา | 3–1 (20–25, 25–22, 17–25, 26–28) | กูชีเน ลูเบ ชีวีตาโนวา |
| 2018 | อาซีมุต ลีโอ ชูส โมเดนา | 3–2 (25–23, 25–19, 16–25, 18–25, 15–8) | อีตัส เตรนตีโน |
| 2019 | ซีร์ซาฟาตี โกนัด เปรูจา | 3–2 (27–25, 23–25, 25–23, 18–25, 15–12) | ลีโอ ชูส โมเดนา |
| 2020 | ซีร์ซาฟาตี โกนัด เปรูจา | 3–2 (25–22, 23–25, 19–25, 25–19, 14–16) | กูชีเน ลูเบ ชีวีตาโนวา |
| 2021 | อีตัส เตรนตีโน | 3–1 (25–11, 25–21, 31–33, 25–14) | เวโร วอลเลย์ มอนซา |
| 2022 | ซีร์ซาเฟตี ซูซา เปรูจา | 3–2 (25–20, 22–25, 25–23, 22–25, 8–15) | กูชีเน ลูเบ ชีวีตาโนวา |
| 2023 | ซีร์ ซีโกมา โมนีนี เปรูจา | 3–2 (22–25, 23–25, 25–21, 34–32, 15–12) | กูชีเน ลูเบ ชีวีตาโนวา |
| 2024 | ซีร์ ซีโกมา โมนีนี เปรูจา | 3–2 (25-18, 19-25, 15-25, 25-17, 15-9) | อีตัส เตรนตีโน |
ผู้ชนะเลิศแบ่งตามสโมสร

| สโมสร | จำนวน | ปีที่ชนะเลิศ |
| --- | --- | --- |
| ซิสเลย์เตรวีโซ | 7 | 1998, 2000, 2001, 2003, 2004, 2005, 2007 |
| อีตัส เตรนตีโน | 4 | 2011, 2013, 2021, 2024 |
| กูชีเน ลูเบ ชีวีตาโนวา | 4 | 2006, 2008, 2012, 2014 |
| ปีเยมอนเตวอลเลย์ | 4 | 1996, 1999, 2002, 2010 |
| โมเดนาวอลเลย์ | 4 | 1997, 2015, 2016, 2018 |
| ซีร์ซาฟาตี โกนัด เปรูจา | 3 | 2017, 2019, 2020 |
| วอลเลย์ปีอาเชนซา | 1 | 2009 |
แหล่งข้อมูลอื่น

เว็บไซต์ทางการ
ดาวิกา โฮร์เน่

| ดาวิกา โฮร์เน่ |
| --- | --- |

สารนิเทศภูมิหลัง
เกิด: 16 พฤษภาคม พ.ศ. 2535 (32 ปี) กรุงเทพมหานคร ประเทศไทย
ตัวแทน: Mine Media Production (2567–ปัจจุบัน)
การศึกษา: มหาวิทยาลัยรังสิต
อาชีพ:  นักแสดง  นางแบบ  นักร้อง  นักธุรกิจ  ยูทูบเบอร์ 
ปีที่แสดง: พ.ศ. 2552–ปัจจุบัน
สังกัด: ช่อง 7 (2553–2558)
ข้อมูลยูทูบ
ช่อง: Davikah Channel
ปีปฏิบัติงาน: พ.ศ. 2562–ปัจจุบัน
ประเภท:  เพลง  วิดีโอบล็อก  มิวสิกวิดีโอ 
จำนวนผู้ติดตาม: 494,000 
 
ดาวิกา โฮร์เน่ (เกิด 16 พฤษภาคม พ.ศ. 2535) ชื่อเล่น ใหม่ เป็นนักแสดง นางแบบ และนักร้องลูกครึ่งไทย-เบลเยียม​ อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เธอโด่งดังจากภาพยนตร์เรื่อง พี่มาก..พระโขนง เธอได้รับรางวัลหลายรางวัลจากผลงานของเธอ ได้แก่ นักแสดงนำหญิงยอดเยี่ยมจากงาน "รางวัลภาพยนตร์ไทย ชมรมวิจารณ์บันเทิง" นักแสดงหญิงยอดเยี่ยม 2 ปีติดต่อกันจาก "รางวัลสมาคมผู้กำกับภาพยนตร์ไทย" และนักแสดงนำหญิงยอดเยี่ยมจาก "รางวัลภาพยนตร์แห่งชาติ สุพรรณหงส์ ครั้งที่ 25" จากภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ ในปี 2566 เธอได้รับรางวัล "Best Global Teleplay Leading Actress" จาก "Global Arts and Television Heading Awards ครั้งที่ 36"
ประวัติ > ครอบครัว

ดาวิกาเกิดมามีพ่อเป็นชาวเบลเยียมและแม่ชาวไทยในกรุงเทพมหานคร สำหรับชื่อเล่นของเธอคือ ใหม่ ตั้งตามชื่อของใหม่ เจริญปุระ นักร้อง นักแสดงหญิงชื่อดังชาวไทย พ่อแม่ของเธอหย่าร้างกันเมื่อเธออายุเพียง 10 ขวบ จากนั้นแม่และน้าสาวก็เลี้ยงดูเธอมา
ใน พ.ศ. 2557 ดาวิกาซื้อบ้าน หลังจากที่พ่อของเธอเกษียณอายุงาน เพื่อให้เขาและครอบครัวใหม่มาอยู่ในประเทศไทย
ดาวิกามีพี่สาวชาวเบลเยียมต่างมารดาสองคน ชื่อ เอเลนา และดาวิเนีย ทั้งสองสมรสแล้ว ดาวิกามีหลานหลายคน หนึ่งในนั้นชื่อ Josephine Charlotte Lecluyse เป็นบุตรสาวของดาวิเนีย และเป็นนางแบบ
ประวัติ > การศึกษา

ดาวิกาศึกษาระดับอนุบาลศึกษาถึงมัธยมศึกษาตอนต้นที่โรงเรียนพระหฤทัยดอนเมือง และมัธยมศึกษาตอนปลายที่โรงเรียนนานาชาติเกวลี จบการศึกษาระดับปริญญาตรี ณ วิทยาลัยนิเทศศาสตร์ มหาวิทยาลัยรังสิต (หลักสูตรนานาชาติ) และจบระดับปริญญาโท ณ วิทยาลัยนิเทศศาสตร์ มหาวิทยาลัยรังสิต
อาชีพ

ใน พ.ศ. 2553 ดาวิกาเริ่มต้นเป็นนางแบบก่อนประเดิมงานแสดงในบทนางเอกในละครโทรทัศน์เรื่อง เงากามเทพ ที่ผลิตโดยกันตนา ออกอากาศทางช่อง 7 และมีชื่อเสียงจากภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ ภาพยนตร์ที่กำกับโดยนวพล ธำรงรัตนฤทธิ์ ซึ่งชนะถึง 8 สาขาจากงานรางวัลภาพยนตร์แห่งชาติ สุพรรณหงส์ ครั้งที่ 25 ใน พ.ศ. 2556 เธอได้แสดงเป็น "แม่นาค" ในภาพยนตร์เรื่อง พี่มาก..พระโขนง ซึ่งเป็นภาพยนตร์ที่ประสบความสำเร็จอย่างสูงทำรายได้กว่า 1 พันล้านบาท พี่มากพระโขนงเป็นภาพยนตร์ที่ทำรายได้ทะลุบ็อกซ์ออฟฟิศในหลายเมืองในเอเชียและออสเตรเลีย
ใน พ.ศ. 2558 ดาวิกาตัดสินใจไม่ต่อสัญญากับช่อง 7 ทำให้เธอกลายเป็นนักแสดงอิสระ
ใน ค.ศ. 2559 ดาวิกากลับสู่จอเงินอีกครั้งด้วยภาพยนตร์ตลกเรื่อง 20 ใหม่ ยูเทิร์นวัย หัวใจรีเทิร์น ที่ดัดแปลงมาจากภาพยนตร์สุดฮิตของเกาหลีเรื่อง มหัศจรรย์ย้อนเวลาคุณย่าวัยใส เมื่อ พ.ศ. 2557
ใน พ.ศ. 2562 ดาวิกาได้แสดงนำในละครเรื่อง รักฉุดใจนายฉุกเฉิน ประกบซันนี่ สุวรรณเมธานนท์ และวงศ์รวี นทีธร ซึ่งประสบความสำเร็จไปทั่วโลก เธอร่วมงานกับนักร้องหญิงชาวเกาหลีใต้ อาลี หรือโช ย็อง-จิน ในมิวสิกวิดีโอเพลง "No Way" ภายใต้สังกัด Genie Music และนักร้องชายชาวเวียดนาม เซิน ตุ่ง เอ็มทีพี ในมิวสิกวิดีโอเพลง "Run Now"
ใน พ.ศ. 2565 ดาวิกาได้แสดงเป็น “นับดาว” ในละครโรแมนติกเรื่อง คืนนับดาว ประกบวชิรวิชญ์ ชีวอารี ที่ประสบความสำเร็จทั้งตลาดในประเทศและต่างประเทศ และติดเทรนด์อันดับ 1 ของประเทศไทยและอันดับ 2 ของโลก เธอยังแสดงเป็น "คีติกา" ใน จังหวะหัวใจนายสะอาด ทางพีพีทีวี เอชดี ประกบกับพุฒิชัย เกษตรสิน
ใน พ.ศ. 2566 ดาวิกาได้แสดงนำเป็น เวนิการ์ ในเรื่อง รัก/ร้าย ร่วมกับศุภศิษฏ์ จงชีวีวัฒน์ และเจษฎ์พิพัฒ ติละพรพัฒน์ ทางช่องวัน 31
ใน พ.ศ. 2567 ดาวิกาได้แสดงเป็นท้าวศรีสุดาจันทร์ ในละครย้อนยุคเรื่อง แม่หยัว ประกบกับธนภัทร กาวิละ และธีรภัทร์ สัจจกุล
ธุรกิจ

| --- | --- |
ชื่อโรมัน: Mine Media Production
เลขทะเบียน: 0105566229041
ทุนจดทะเบียน: 1 ล้านบาท
ประเภท: บริษัทจำกัด
ก่อตั้ง: 4 ธันวาคม 2566 (2566-12-04)
ผู้ก่อตั้ง: ดาวิกา โฮร์เน่ ฉันทวิชช์ ธนะเสวี
สำนักงานใหญ่: 89 ถนนสุขาภิบาล 5 แขวงออเงิน เขตสายไหม กรุงเทพมหานคร
ในวันที่ 4 ธันวาคม พ.ศ. 2566 ดาวิกา และฉันทวิชช์ ได้ร่วมกันจดทะเบียนก่อตั้งบริษัทตัวแทนจัดหา นักร้อง นักแสดง (เอเจนซี่) เป็นของตัวเองภายใต้ชื่อ ไมน์ มีเดีย โปรดัคชั่น ด้วยทุนจดทะเบียน 1 ล้านบาท โดยมีดาวิกา เป็นกรรมการผู้มีอำนาจ
การร่วมงาน

ใน พ.ศ. 2560 ดาวิกาเป็นนางแบบให้กับ ไมเคิล คอร์ส ในงานสัปดาห์แฟชั่นนิวยอร์ก ค.ศ. 2017 เธอเป็นโฆษกของแบรนด์ดังลอรีอัล เมื่อวันที่ 30 กันยายน พ.ศ. 2561 เธอได้เดินบนรันเวย์ในงานสัปดาห์แฟชั่นปารีส ที่เมืองมิลาน ประเทศอิตาลี ระหว่างงาน "สัปดาห์แฟชั่นมิลาน" คอลเลกชั่นสปริง/ซัมเมอร์ เธอได้เดินบนรันเวย์สำหรับ "เสื้อผ้าสำเร็จรูป" ของ Dolce & Gabbana ตามข้อมูลของโว้ก เธอเป็น "Milan Fashion Week's Most Compelling Newcomer"
ใน พ.ศ. 2560 ดาวิกาได้รับเลือกให้เป็นแบรนด์แอมบาสเดอร์คนใหม่ของแว่นตาโบลอน (ก่อนที่จะเปลี่ยนมาเป็น ญาญ่า อุรัสยา เสปอร์บันด์ ในปัจจุบัน)
ดาวิกาได้แสดงในฟังก์ชันวิดีโอในแอปของแบรนด์แฟชั่น Pomelo ซึ่งเป็นกิจกรรมช้อปปิงแบบสด ๆ ที่สามารถมีส่วนร่วมและโต้ตอบได้ เธอเป็นแบรนด์แอมบาสเดอร์ให้กับ "แบรนด์รังนก" เครื่องดื่มเพื่อสุขภาพ
ภาพลักษณ์ส่วนตัว

ดาวิกามีผู้ติดตามบนอินสตาแกรมมากกว่า 18.3 ล้านคน ถือเป็นศิลปินหญิงที่มีผู้ติดตามมากที่สุดในวงการบันเทิงไทย ตั้งแต่ พ.ศ. 2561 ดาวิกาคบหาดูใจกับนักแสดงรุ่นพี่ ฉันทวิชช์ ธนะเสวี ซึ่งทั้งคู่พบกันในกองถ่ายละครเรื่อง ชายไม่จริง หญิงแท้ เธอมีช่องยูทูบอย่างเป็นทางการของเธอชื่อ "Davikah Channel" ซึ่งเธออัปโหลดมิวสิกวิดีโอและการถ่ายทอดสดทั้งหมดของเธอ
สื่อบันเทิง > ประเทศไทย

ในช่วงเข้าวงการในช่วงแรกๆของดาวิกา มักถูกมองจากสื่อว่าเป็น "นางเอกเจ้าน้ำตา" เพราะร้องไห้ถี่มากในละคร และมีละครดรามาและได้รับเรตติ้งที่สูงติดต่อกันหลายเรื่อง ถึงขนาดมีช่วงที่ต้องเข้าโรงพยาบาล เนื่องจากตาแห้งบ่อย และเป็นหนอง หลังจากภาพยนตร์ พี่มาก..พระโขนง ที่ประสบความสำเร็จเป็นอย่างมาก ใน พ.ศ. 2556 ภาพลักษณที่สื่อมองเปลี่ยนไป คือ "นางเอกพันล้าน" ดาวิกาถูกจับตามองจากสื่อมากขึ้น ขยับตัวไปทางไหน มักจะเป็นข่าวอยู่เสมอ จนได้อีกหนึ่งฉายาไปครองคือ '"เจ้าแม่ร้อยดรามาฆ่าไม่ตาย"
สื่อบันเทิง > ต่างประเทศ

พ.ศ. 2016 ดาวิกา ถูกจัดอันดับเป็นอันดับ 13 ใน 55 ที่มีใบหน้าที่เป็นเอกลักษณ์เหมาะสมกับวงการแฟชั่นฝ่ายหญิงของทวีปเอเชีย ของ I-MAGAZINE INC ร่วมมือกับ ADOBE BEHANCE'S ARTISTS โดยอาศัยความร่วมมือจาก 40 ประเทศ, 380 ช่างภาพมืออาชีพ, DESIGNERS, MAKEUP ARTISTS, STYLISTS, EDITORS AND ทีมงาน I-MAGAZINE IN-HOUSE จากประเทศ อังกฤษ จีน ฮ่องกง เกาหลีใต้ แบ่งการคัดเลือกเป็น 6 หมวด  จากรูป-วิดีโอจำนวน 35,000 ชิ้น  ใช้เวลา 3 เดือนสำหรับในการจัดการหารายชื่อสุดท้ายของแต่ละหมวด
กิจกรรมเพื่อสังคม

วันที่ 24 พฤษภาคม พ.ศ. 2560 องค์การยูนิเซฟ ไทยแลนด์ ประกาศแต่งตั้ง เฟรนส์ออฟยูนิเซฟ ให้ดาวิกามีบทบาทหน้าที่เป็นกระบอกเสียงให้แก่เด็ก ๆ เรียกร้องให้สังคมไทยหันมาร่วมกันแก้ปัญหาความเหลื่อมล้ำเพื่อให้เด็กทุกคนมีโอกาสเท่าเทียมกัน
ดาวิกา กล่าวว่า "ใหม่ลงพื้นที่ที่แม่ฮ่องสอนกับยูนิเซฟ ทำให้รู้สึกว่าในโลกเรายังมีชีวิตอีกหลายชีวิตที่ต้องการโอกาสที่เท่าเทียมกัน และยังมีเด็กอีกมากที่มีชีวิตอยู่กับความยากลำบาก เช่น เด็กอพยพ ซึ่งควรจะได้รับโอกาสที่เท่าเทียมกับเด็กคนอื่นๆ ดังนั้น เราควรส่งเสริมให้น้อง ๆ เหล่านี้ไปให้ไกลที่สุดเท่าที่จะไปได้ ใหม่จะมุ่งมั่นทำงานกับยูนิเซฟผลักดันเรื่องความเท่าเทียมให้กับเด็กทุกคนในประเทศไทยให้มากที่สุดเท่าที่จะทำได้ค่ะ"
จุดยืนทางการเมือง

ดาวิกาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563  นอกจากนี้เธอยังเรียกร้องวัคซีนในช่วงระหว่างการระบาดทั่วของโควิด-19 ในประเทศไทย
ผลงานการแสดง > ละครโทรทัศน์และซีรีส์

รายชื่อผลงานละครของ " ดาวิกา โฮร์เน่ " ในฐานะนักแสดงสังกัดสถานีโทรทัศน์สีกองทัพบกช่อง 7
| พ> ศ. | เรื่อง | บทบาท |
| --- | --- | --- |
| 2553 | เงากามเทพ | ดอกเทียน บุญแช่ม / ดอกเทียน ทักษสุต |
| 2554 | เหนือมนุษย์ | อินทุกา (กระถิน) |
| 2554 | ดอกแก้ว | ดอกแก้ว (แก้ว) |
| 2555 | มาหยารัศมี | เดือนแรม มณีกุล/มาหยารัศมี |
| 2555 | ตะวันทอแสง | รสา อรุณเรืองรอง (รส) |
| 2556 | ร้อยเล่ห์เสน่ห์ลวง | อนุช วิชเวทย์ (นุช) |
| 2557 | กุหลาบร้ายของนายตะวัน | โรสริน (โรส) |
| 2558 | นางชฎา | ริลณี รักถิ่น (ริน) |
รายชื่อผลงานละครของ " ดาวิกา โฮร์เน่ " ในฐานะนักแสดงอิสระ
| พ> ศ. | เรื่อง | บทบาท | ออกอากาศ |
| --- | --- | --- | --- |
| 2559 | เจ้าเวหา ตอน ฝั่งน้ำจรดฝั่งฟ้า | เรือเอกหญิงทับทิม วิริยะกุลชัย (ทิม) (รับเชิญ) | ทรูโฟร์ยู |
| 2559 | เพลิงนรี | ริสา ฉันฑพัฒน์ / พริริสา รวีวุธ / เจ้าหญิงพรีริสา (ริสา) | ช่อง 3 เอชดี |
| 2560 | ไดอารี่ตุ๊ดซี่ส์ เดอะ ซีรีส์ ซีซั่น 2 | เจนนี่ | จีเอ็มเอ็ม 25 |
| 2560 | บ่วงบรรจถรณ์  | แพรนวล (แพร) | ช่อง 3 เอชดี |
| 2560 | ชายไม่จริงหญิงแท้ | ศริน มุ่งมั่น (ริน) / ศรัณยา เลิศกัลยา (ซิน) ตอนปลอมตัวเป็นกระเทย | ช่องวัน 31 |
| 2561 | นางสาวไม่จำกัดนามสกุล | กัญญา พยุหะ (เรียม) | ช่องวัน 31 |
| 2562 | My Ambulance รักฉุดใจนายฉุกเฉิน | ทานตะวัน | ช่องวัน 31 |
| 2564 | วันทอง | นางพิมพิลาไลย / นางวันทอง | ช่องวัน 31 |
| 2565 | จังหวะหัวใจนายสะอาด (You are my heartbeat) | คีติกา ดิลกถาวร / กังหัน | PPTV |
| 2565 | คืนนับดาว (Astrophile)  | นับดาว | จีเอ็มเอ็ม 25 |
| 2566 |  รัก/ร้าย | เวนิการ์ | ช่องวัน 31 |
| 2566 | เรื่องตลก 69 | ตุ้ม | Netflix |
| 2567 | แม่หยัว | ท้าวศรีสุดาจันทร์ | ช่องวัน 31 |
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2555 | ปิตุภูมิ พรมแดนแห่งรัก | รศ. ดร.ราชิดา | *ไม่มีกำหนดฉาย ภายหลังได้ฉายที่ ห้องประชุมอนุสรณ์สถาน 14 ตุลา |
| 2556 | พี่มาก..พระโขนง | นาค |  |
| 2557 | แผลเก่า | เรียม |  |
| 2558 | ฟรีแลนซ์..ห้ามป่วย ห้ามพัก ห้ามรักหมอ | พ.ญ. ชนนิกานต์ กระจ่างศรัณย์ (อิม) |  |
| 2559 | 20 ใหม่ ยูเทิร์นวัย หัวใจรีเทิร์น | ย่าปานวาด (ป่าน) (ตอนสาว) |  |
ผลงานการแสดง > ภาพยนตร์สั้น

| พ> ศ. | เรื่อง | บทบาท | หมายเหตุ |
| --- | --- | --- | --- |
| 2558 | ปริศนา | ใหม่ | *ภาพยนตร์ที่ IOM X ร่วมกับ ไป่ตู้ เพื่อประชาสัมพันธ์การรณรงค์ ต่อต้านการค้ามนุษย์ในอุตสาหกรรมประมงในภูมิภาคเอเชียแปซิฟิก |
ผลงานเพลง

"คนที่ไว้ใจ" (เพลงประกอบละคร เงากามเทพ)
"หอมละลาย" แทททูคัลเลอร์ feat. ใหม่ ดาวิกา (เพลงประกอบภาพยนตร์โฆษณา Comfort Luxury Natur)
"เธอคือใคร" ร่วมกับ เจษฎาภรณ์ ผลดี(เพลงประกอบละคร เพลิงนรี)
"ฉันจะฝันถึงเธอ" (เพลงประกอบภาพยนตร์ 20 ใหม่ ยูเทิร์นวัย หัวใจรีเทิร์น)(ต้นฉบับเพลงนี้คือ สุภัทรา อินทรภักดี)
"เจ็ดวันที่ฉันเหงา" (เพลงประกอบภาพยนตร์ 20 ใหม่ ยูเทิร์นวัย หัวใจรีเทิร์น)(ต้นฉบับเพลงนี้คือ เพ็ญแข กัลจาฤกษ์)
เด้งเลยดีกว่าใคร feat.ใหม่ ดาวิกา (เพลงประกอบภาพยนตร์โฆษณา Tipco Plus Collagen)
"บล็อกละค่ะ" (เพลงประกอบภาพยนตร์โฆษณา Laurier Soft & Safe )
"จริงไม่กลัว" (เพลงประกอบละคร ชายไม่จริง หญิงแท้) (ต้นฉบับเพลงนี้คือ คริสติน่า อากีล่าร์)
"เธอไม่เคยรู้" (เพลงประกอบละคร ชายไม่จริง หญิงแท้) (ต้นฉบับเพลงนี้คือ คัทลียา แมคอินทอช)
"ความจริงในใจ" ร่วมกับ ฉันทวิชช์ ธนะเสวี (เพลงประกอบละคร นางสาวไม่จำกัดนามสกุล)
"ตกหลุกรัก" (เพลงประกอบซีรีส์ รักฉุดใจนายฉุกเฉิน)
"เจ้าอารมณ์" อภิวัชร์ เอื้อถาวรสุข Feat.เปาวลี พรพิมล
"ชอบป่ะเนี่ย" (ซิงเกิ้ลเดี่ยว ของ ดาวิกา)
ผลงานเพลง > คอนเสิร์ต

STAR THEQUE GTH 11 ปีแสงคอนเสิร์ต คอนเสิร์ตอำลา จีเอ็มเอ็ม ไท หับ (2558)
รวมวง Thongchai Concert (2559)
แหล่งข้อมูลอื่น

ดาวิกา โฮร์เน่ ที่เอกซ์ (ทวิตเตอร์)
ดาวิกา โฮร์เน่ ที่อินสตาแกรม
ดาวิกา โฮร์เน่ ที่ยูทูบ
ดาวิกา โฮร์เน่ ที่ติ๊กต็อก
ปณต สิริวัฒนภักดี

| ปณต สิริวัฒนภักดี |
| --- | --- |
เกิด: 31 ตุลาคม พ.ศ. 2520 (47 ปี)
อาชีพ: นักธุรกิจ
ตำแหน่ง: ประธานเจ้าหน้าที่บริหารกลุ่มบริษัทเฟรเซอร์ส พร็อพเพอร์ตี้ ลิมิเต็ด
คู่สมรส: หม่อมหลวงตรีนุช สิริวัฒนภักดี
บิดามารดา: เจริญ สิริวัฒนภักดี (บิดา) คุณหญิงวรรณา สิริวัฒนภักดี (มารดา)
ญาติ: วัลลภา ไตรโสรัส (พี่สาว) ฐาปน สิริวัฒนภักดี (พี่ชาย)
ครอบครัว: สิริวัฒนภักดี
ปณต สิริวัฒนภักดี เป็นนักธุรกิจชาวไทย ปัจจุบันดำรงตำแหน่งประธานเจ้าหน้าที่บริหารกลุ่มของบริษัทเฟรเซอร์ส พร็อพเพอร์ตี้ ลิมิเต็ด บริษัทพัฒนาโครงการอสังหาริมทรัพย์ที่ตั้งอยู่ในประเทศสิงคโปร์ และมีบทบาทสำคัญในการดูแลและพัฒนาโครงการ วัน แบงค็อก